text: 28-årig i livsfare efter trafikulykke
  06 marts 2014 kl. 18.51
  En knallertkører er i livsfare og indlagt med flere hovedskader efter en trafikulykke i Fredericia.
  En 28-årig mand svæver torsdag aften mellem liv og død, efter at han sidst på eftermiddagen blev ramt af en bil på Ydre Ringvej i Fredericia.
  - Han kommer kørende på sin knallert ad cykelstien, der ligger på venstre side af vejen i forhold til den retning han kører, fortæller vagtchef Frits Lund fra Sydøstjyllands Politi.
  Da han når frem til Gl. Egumvej vil han svinge til højre.
  - Så han skal krydse vejen, men kører lige ud foran en bil, der kører i samme retning som ham og rammer ham med 60-70 km/t, siger vagtchefen.
  Knallertkøreren bliver slynget hen ad vejen og får flere hovedskader.
  Han er nu bragt til Odense Universitetshospital, hvor lægerne torsdag aften kæmper for redde hans liv.
  De pårørende til den 28-årige er underrettet om ulykken.
  